CELEX: 62019TN0799
Language: sl
Date: 2019-11-18 00:00:00
Title: Zadeva T-799/19: Tožba, vložena 18. novembra 2019 – Bennahmias/Parlament

10.2.2020   
            
            
               SL
            
            
               Uradni list Evropske unije
            
            
               C 45/78
            
         
      Tožba, vložena 18. novembra 2019 – Bennahmias/Parlament
      (Zadeva T-799/19)
      (2020/C 45/63)
      Jezik postopka: francoščina
      
         Stranki
      
      
         Tožeča stranka: Jean-Luc Bennahmias (Marseille, Francija) (zastopniki: J.-M. Rikkers, J.-L. Teheux in M. Ganilsy, odvetniki)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep generalnega sekretarja Evropskega parlamenta z dne 16. septembra 2019 razglasi za ničen;
               
            
                  —
               
               
                  opomin št. 2019-1598, s katerim je bila naložena izterjava 15 105 EUR, razglasi za ničen;
               
            
                  —
               
               
                  Parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: nezadostna obrazložitev izpodbijanega sklepa, saj je bila obrazložitev generalnega sekretarja Evropskega parlamenta dvoumna in ni bilo navedeno v kakšni meri naj predložene listine ne bi bile dokazi o delu.
               
            
                  2.
               
               
                  Drugi tožbeni razlog: napačna presoja izpodbijanega sklepa, saj naj dejstva, ki jih je ugotovil generalni sekretar Evropskega parlamenta, ne bi bila točna.
               
            
                  3.
               
               
                  Tretji tožbeni razlog: Tožeča stranka v zvezi s tem meni, da ni dolžna predložiti dokaza o delu njenega parlamentarnega pomočnika, da pa mora Parlament dokazati nasprotno.
               
            
                  4.
               
               
                  Četrti tožbeni razlog: kršitev načela sorazmernosti v delu, v katerem se z vsoto, ki se jo zahteva od tožeče stranke, predpostavlja, da parlamentarni pomočnik nikoli ni delal za tožečo.